**Република БЪЛГАРИЯ**

# В И С Ш С Ъ Д Е Б Е Н С Ъ В Е Т

**П Р О Т О К О Л № 4**

**от заседание на Комисия ”Професионална квалификация и**

**информационни технологии”,**

**проведено на 10.02.2025 г.**

Днес, 10.02.2025 г. /понеделник/, от 11:00 часа се проведе заседание на Комисия „Професионална квалификация и информационни технологии”, в състав:

|  |  |
| --- | --- |
| **ПРЕДСЕДАТЕЛ:** **ЗАМ. ПРЕДСЕДАТЕЛ:****ЧЛЕНОВЕ:** |  **КАЛИНА ЧАПКЪНОВА** **ДАНИЕЛА МАРЧЕВА** **ГЕРГАНА МУТАФОВА****БОЯН НОВАНСКИ -отсъства****СВЕТЛАНА БОШНАКОВА - отсъства****СЕВДАЛИН МАВРОВ**  |

На заседанието присъства Тихомир Димитров – главен секретар на Висшия съдебен съвет, както и експертните сътрудници на комисията: Станислав Фиданов – директор на дирекция „ИТСС“, Анелия Чомакова – началник отдел „ИО“ в дирекция „ИТСС“ и Борислав Нейчев – началник отдел „МРЦИС“ в дирекция „ИТСС“.

***ПО ДНЕВНИЯ РЕД***

**1. ОТНОСНО:** Предложение от „Информационно обслужване“ АД относно предприемане на спешни мерки и стъпки за изпълнение, които следва ВСС да предприеме в областта на киберсигурността на съдебната система (ВСС-2386/05.02.2025 г.).

Предвид факта, че решението носи правни последици,

**Комисия „Професионална квалификация и**

**информационни технологии”**

**Р Е Ш И :**

**1.1.** ВЪЗЛАГА на дирекция „Правна“ съвместно с дирекция „Информационни технологии и съдебна статистика“ в 14 дневен срок (до 24 февруари) да изготвят доклад относно миграцията на централизираните информационни системи на съдилищата в изградените центрове за данни, за нуждите на Висш съдебен съвет, Върховен административен съд и Прокуратура на Република България, в сгради на съдебната власт, след което същият да бъде разгледан в заседание на комисията.

**2. ОТНОСНО:** Писмо от „Информационно обслужване“ АД относно затруднена работа на потребителите на Единния портал за електронно правосъдие /ЕПЕП/ (ВСС-2384/05.02.2025 г.).

**Комисия „Професионална квалификация и**

**информационни технологии”**

**Р Е Ш И :**

**2.1.** ПРИЕМА за целесъобразно необходимата техника за осигуряване работата на ЕПЕП, доставена по договор № ВСС-8441/03.06.2022г. и монтирана в сървърното помещение на Висшия съдебен съвет да бъде предоставена временно на „Информационно обслужване“ АД.

**3. ОТНОСНО:**Доклад от директора на дирекция „Информационни технологии и съдебна статистика“ в изпълнение на решение на пленума на Висшия съдебен съвет по т. 20 от протокол №3/30.01.2025 г.

**Комисия „Професионална квалификация и**

**информационни технологии”**

**Р Е Ш И :**

**3.1.** ОТЛАГА разглеждането на точката за следващо заседание на комисията.

 **ПРЕДСЕДАТЕЛ НА КОМИСИЯ**

**”ПРОФЕСИОНАЛНА КВАЛИФИКАЦИЯ И**

**ИНФОРМАЦИОННИ ТЕХНОЛОГИИ”: /п/**

**/КАЛИНА ЧАПКЪНОВА/**